

**A VITAMINI ÓVODA**

**2040 Budaörs Szőlő köz 1.**

**járványügyi intézkedései**

**HÁZIREND kiegészítés**

|  |  |
| --- | --- |
| **Intézmény OM - azonosítója:**  **203247** | **Készítette:****Dóra Ildikó***intézményvezető aláírás* |
| **Legitimációs eljárás - Az érvényességet igazoló aláírások:** |  |
| **1/2020. (2020.05.15.) határozatszámon elfogadta:** ………………………………………*nevelőtestület nevében névaláírás* | **Véleménynyilvánítók:**…………………………………………..Szülői Szervezet nevében névaláírás |
| **1/2020. (2020.05.15.) határozatszámon jóváhagyta****……………………….****Dóra Ildikó****Óvodavezető** **Ph.** |  |
| **Egyetértését kinyilvánító:****………………………………….**Fenntartó, működtető nevében *névaláírás* |  |
| **Hatályos: a kihirdetés napjától 2020. 05. 20. - visszavonásig.** |  |
| **A dokumentum jellege: Nyilvános****Megtalálható: www.vitaminik.hu** |  |
|  |  |
|  |  |

**2020.**

**1. A házirend kiegészítés hatálya, szabályozása**

**Időbeli hatálya:**

A Házirend kiegészítés, az intézményvezető jóváhagyásával lép hatályba a kihirdetés napján, és 2020. május 20-tól az országos járványügyi korlátozások visszavonásáig, (azaz határozatlan időtartamban.)

**Döntési jogkör:**

Minden váratlan, rendkívüli intézkedést igénylő esetben, az óvoda nyitva és zárva tartásáról, díjfizetésre vonatkozó kötelezettségekről és határidőkről a fenntartó saját hatáskörben dönt.

**Felülvizsgálata**: jogszabályi változásoknak megfelelően.

**2. A védelem megszervezése**

* COVID-19 és egyéb fertőzések megelőzésével összefüggő feladatokért az intézményvezető a felelős.
* Minden dolgozó megismerte a szükséges járványügyi ajánlásokat, beleértve a kézhigiénére és az egyéni védőeszközök használatára vonatkozó tájékoztatókat.
* Minden dolgozó az óvodába lépést követően fertőtlenítő kézmosást követően, váltócipőben és váltó ruhában kezd dolgozni.
* Az intézményben a megfelelő kézfertőtlenítőszerek, egyéni védőeszközök rendelkezésre állnak.
* Az intézmény biztosítja a takarítási, fertőtlenítési és hulladékkezelési eljárások felmérését, és hiányosságok esetén a szükséges eljárások bevezetését.
* A használt játékokat naponta, fertőtlenítjük. Játék közben is ügyelünk a szájba vett játékok kivonására, fertőtlenítésére. Az óvoda kilincseit, mindenki által használt tárgyait naponta többször fertőtlenítjük.
* A törölközőket naponta cseréljük, asztalterítőket, evőeszközöket, fogkeféket minden használat után fertőtlenítjük.
* Az ágyneműket hetente magas hőfokon mossuk.

**3. A vészhelyzetben módosult gyermekfogadási szabályok**

* Ha a családban valaki külföldön járt (vagy külföldre jár rendszeresen), két hét önkéntes karantént követően jöjjön óvodába a gyermek.
* Az ellátást igénylő szülőnek írásban nyilatkoznia kell, hogy gyermekük egészséges, nem fertőző beteg.
* A tömegközlekedés használatát kerüljük mindannyian, lehetőleg az óvodában nem megforduló családtagok is;
* Június 2-ra minden gyermek aktívan ismerje, rutinszerűen alkalmazza a szigorú higiéniai szabályokat: érkezéskor fertőtlenítős kézmosás, könyökhajlatba tüsszentés, köhögés, orrfújás után azonnal kézmosás, a zsebkendő zárt szemetesbe hajítása, a szokásos helyzetekben (étkezések előtt, után, WC-használat, udvar után) nagyon alapos kézmosás, egymás evőeszközének, poharának használata tilos, az orrtúrásról, fogak piszkálásáról teljesen szokjanak le, vagy azonnal mossanak kezet utána;
* A szülők lehetőleg ne jöjjenek be a zárt térbe, a gyerekek átadása-átvétele az udvaron történjék.
* A szülő érkezését követően szinte rögtön induljanak haza a gyermekkel, a napi kölcsönös tájékoztatásban mindenki törekedjék önmérsékletre. Lehetőleg az óvoda előtt is kerülje mindenki a csoportos és hosszabb idejű tartózkodást.
* A nagyszülők, idős (60+) rokonok, egy ideig ne hozzák-vigyék a gyerekeket;
* Naponta mérjük a gyermekek testhőmérsékletét, vezetjük a mért értékeket. (a hőmérséklet mérése érintésmentes lázmérővel történik)
* A bárminemű betegség tüneteit mutató gyermekeket elkülönítjük társaiktól és értesítjük a szülőt, hogy jöjjön érte. A fertőző betegségek főbb tünetei: láz, torokfájás, orrfolyás, nátha, köhögés, fejfájás, gyengeség, fáradékonyság, légzési nehézségek, hányás, hasmenés, bőrkiütés, fülfájás, szemgyulladás....
* A szülőknek a gyermek hiányzása, betegsége esetén, jelzési kötelezettsége van, kizárólag orvosi igazolással vagy szülői nyilatkozattal jöhet a gyermek ismét óvodába.
* Tartsanak minimális ruha- és tárgymennyiséget az oviban, hétfőn bepakolás, pénteken kipakolás, otthon magas hőfokon mosás, vasalás.
* Az alváshoz behozott kis takarót, plüss állatot nem adjuk haza naponta. Kérünk mindenkit, hogy legyen egy állandó óvodai alvós csomag, amelyet a gyermekek nem visznek haza! Ezeket szükség esetén az óvodában mossuk, fertőtlenítjük.

**4. Az óvodai élet megszervezésének eljárásrendje**

* Az óvodában a rendkívüli intézkedések visszavonásáig, a nyári napirend szerint szervezzük a gyermekek nevelését-oktatását.
* A kirándulásokat és egyéb óvodán kívüli tevékenységeket nem tervezünk.

**5. Legitimációs záradék**

Készítette: Dóra Ildikó

Budaörs, 2020. 05. 10.

 Ph.

..............................................

 ***Óvodavezető***

Nyilatkozatok

*A szülői képviselet,* a Házirend elfogadásához magasabb jogszabályban meghatározott kérdések rendelkezéséhez a véleményezési jogát korlátozás nélkül, a jogszabályban meghatározott határidő biztosításával gyakorolta. A dokumentummal kapcsolatban ellenvetést nem fogalmazott meg.

Kelt: 2020. ………………..

 …………………………………….

 A szülői szervezet elnöke

A nevelőtestület határozatképes ülésén készült jegyzőkönyvben szereplő 100%-os igenlő elfogadó határozat alapján a Házirendet elfogadta. Az elfogadás tényét a nevelőtestület képviselői az alábbiakban hitelesítő aláírásukkal tanúsítják.

Kelt: Budaörs, 2020. ……………

………………………………………… ……………………………………………

nevelőtestület képviselője nevelőtestület képviselője

A Házirend járványügyi helyzetben való kiegészítését, rendkívüli szabályzatát a 1/2020 (2019.05.15.) számú határozatával döntési hatáskörében jóváhagyta az óvoda vezetője.

Kelt: Budaörs, 2020. 05. 10. ……………………………………………

 Óvodavezető

 Ph.

Az elfogadott Házirend kiegészítés kihirdetésének napja: 2020. 05. 20.